Държавен вестник, бр. 107, 2013 г., стр. 77

БРОЙ  107	
Д Ъ Р Ж А В Е Н  В Е С Т Н И К 	
СТР.  77  
ЗАПОВЕД № РД-878 
от 25 ноември 2013 г.
На основание чл.110 във връзка с чл. 113, ал. 2 от 
Закона за биологичното разнообразие (ЗБР) поради 
невъзстановимо увреждане, напълно изсъхнало:
1. Заличавам от Държавния регистър на защите-
ните природни обекти вековно дърво от вида Летен 
дъб (Quercus robur), намиращо се в местност Извор, 
землището на с. Таваличево, община Кюстендил, 
област Кюстендил, обявено със Заповед № 511 от 
24.02.1976 г. на министъра на горите и опазване на 
природната среда (ДВ, бр. 36 от 1976 г.). Заведено 
е в Държавния регистър под  № 831. 
2. Промяната да се отрази в регистрите  по 
чл. 113, ал. 1 ЗБР. 
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
 Министър:  
И. Михайлова
9085
ЗАПОВЕД № РД-890 
от 26 ноември 2013 г.
На основание чл. 16, ал. 4 във връзка с ал. 1, 
т. 1, чл. 6, ал. 1, т. 3 и 4 и чл. 17 от Закона за 
биологичното разнообразие и т. II.2 от Решение 
№ 335 на Министерския съвет от 26.05.2011 г. (ДВ, 
бр. 41 от 2011 г.) нареждам:
1. Увеличавам с 612 016,647 дка площта на 
защитена зона „Западни Родопи“ с идентифика-
ционен код BG0002063 в землищата на с. Осеново, 
община Банско, област Благоевград, с. Ковачевица, 
с. Осиково, с. Скребатно, община Гърмен, област 
Благоевград, с. Осина, с. Плетена, с. Сатовча, 
община Сатовча, област Благоевград, с. Розово, 
община Брацигово, област Пазарджик, с. Бозьова, 
Велинград, с. Грашево, с. Кръстава, с. Медени 
поляни, с. Побит камък, гр. Сърница, община 
Велинград, област Пазарджик, гр. Пещера, община 
Пещера, област Пазарджик, гр. Ракитово, община 
Ракитово, област Пазарджик, с. Борино, община 
Борино, област Смолян, гр. Девин, община Девин, 
област Смолян, гр. Доспат, с. Късак, община До-
спат, област Смолян, обявена със Заповед № РД-835 
от 17.11.2008 г. на министъра на околната среда и 
водите (ДВ, бр. 108 от 2008 г.).
2. Общата площ на защитена зона „Западни 
Родопи“ с идентификационен код BG0002063 в 
границите є, определени със Заповед № РД-835 
от 17.11.2008 г. на министъра на околната среда 
и водите (ДВ, бр. 108 от 2008 г.) и тази заповед, 
възлиза на 1 333 847,816 дка.
3. Предмет на опазване в защитена зона „За-
падни Родопи“ с идентификационен код BG0002063 
са следните видове птици:
3.1. видове по чл. 6, ал. 1, т. 3 от Закона за 
биологичното разнообразие: 
Черен щъркел (Ciconia nigra), Бял щъркел (Ciconia 
ciconia), Осояд (Pernis apivorus), Полски блатар (Circus 
cyaneus), Малък креслив орел (Aquila pomarina), Ска-
лен орел (Aquila chrysaetos), Малък орел (Hieraaetus 
pennatus), Сoкол скитник (Falco peregrinus), Пла-
нински кеклик (Alectoris graeca), Лещарка (Bonasa 
bonasia), Глухар (Tetrao urogallus), Бухал (Bubo bubo), 
Врабчова кукумявка (Glaucidium passerinum), Урал-
ска улулица (Strix uralensis), Пернатонога кукумявка 
(Aegolius funereus), Кoзодой (Caprimulgus europaeus), 
Земеродно рибарче (Alcedo atthis), Сив кълвач (Picus 
canus), Черен кълвач (Dryocopus martius), Среден 
пъстър кълвач (Dendrocopos medius), Белогръб 
кълвач (Dendrocopos leucotos), Трипръст кълвач 
(Picoides tridactylus), Горска чучулига (Lullula arborea), 
Червеногърба сврачка (Lanius collurio);
3.2. видове по чл. 6, ал. 1, т. 4 от Закона за 
биологичното разнообразие:
Малък ястреб (Accipiter nisus), Обикновен ми-
шелов (Buteo buteo), Черношипа ветрушка (Керке-
нез) (Falco tinnunculus), Сoкол орко (Falco subbuteo), 
Пчелояд (Merops apiaster).
4. Промяната на площта на защитената зона 
по т. 1 е с цел: 
4.1. опазване и поддържане на местообитанията 
на посочените в т. 3 видове птици за постигане на 
тяхното благоприятно природозащитно състояние;
4.2. възстановяване на местообитания на видове 
птици по т. 3, за които е необходимо подобряване 
на природозащитното им състояние.
5. Координатният регистър на границите, 
включващи настоящото увеличение на площта на 
защитена зона „Западни Родопи“ с идентифика-
ционен код BG0002063, е съгласно приложението, 
неразделна част от тази заповед, който се съхранява 
и е на разположение в МОСВ, РИОСВ – Пазар-
джик, РИОСВ – Благоевград, и РИОСВ – Смолян.
6. В границите на увеличената площ на защи-
тената зона по т. 1 се въвеждат забраните, регла-
ментирани със Заповед № РД-835 от 17.11.2008 г. 
на министъра на околната среда и водите (ДВ, 
бр. 108 от 2008 г.), както следва:
6.1. залесяването на пасища и мери, както и 
превръщането им в обработваеми земи и трайни 
насаждения;
6.2. използването на пестициди и минерални 
торове в пасища и ливади.
7. Защитените територии, обявени по реда на 
Закона за защитените територии, попадащи в 
границите на увеличението на площта на защи-
тена зона „Западни Родопи“ с идентификационен 
код BG0002063, запазват статута, категорията, 
границите и режимите си на опазване. Горното не 
отменя прилагането на забраните и ограниченията 
по тази заповед за тези територии.
8. В срок до две години от влизане в сила на 
тази заповед РИОСВ – Пазарджик, РИОСВ – Бла-
гоевград, и РИОСВ – Смолян, да предприемат 
необходимите действия по отразяване на защите-
ната зона в картата на възстановената собственост, 
кадастъра и имотния регистър за съответните 
землища.
9. Промяната на защитена зона „Западни Ро-
допи“ с идентификационен код BG0002063 да се 
впише в регистрите на защитените зони, водени 
в МОСВ, РИОСВ – Пазарджик, РИОСВ – Благо-
евград, и РИОСВ – Смолян.
10. Нарушителите на тази заповед се наказват 
съгласно административнонаказателните разпо-
редби на Закона за биологичното разнообразие.
11. Заповедта влиза в сила от обнародването 
є в „Държавен вестник“.
Заповедта не подлежи на обжалване.
Министър:  
И. Михайлова